ब्लावतनिक हैं ब्रिटेन के सबसे अमीर व्यक्ति
यूक्रेन मेंलेन ब्लावतनिक का जन्म हुआ। रूस के मास्को में शुरुआती पढ़ाई हुई और अमेरिका में कोलम्बिया और हार्वर्ड बिजनेस स्कूल से आगे की पढ़ाई की। ये ब्रिटेन के सबसे अमीर व्यक्तियों में शामिल हैं। अक्सर न्यूयॉर्क और लंदन में रहते हैं। इनका कारोबार दुनियाभर में है, जिसमें केमिकल कंपनी लॉयोनडेलबासेल और मीडिया में वाॅर्नर म्यूजिक शामिल है। 2013 में इन्होंने रशियन ऑइल कंपनी टीएनके-बीपी के अपने शेयर 7 बिलियन डॉलर में बेचे थे। इसने उन्हें अमीरों की सूची में शीर्ष पर पहुंचा दिया।
लेन का पूरा नाम है- लियोनिद वालेनटिनोविच ब्लावतनिक। जन्म 1957 में यूक्रेन के ओडिस्सा में हुआ। तब यह रूस का हिस्सा था। बाद में जब ब्लावतनिक अमीर हो गए तो उन्होंने एक याट खरीदा और इसका नाम अपने पैतृक शहर के नाम पर आेडिस्सा रखा। 19 साल की उम्र में उन्होंने मास्को इंस्टीट्यूट ऑफ ट्रांसपोर्ट इंजीनियरिंग मेंे प्रवेश लिया। लेकिन इसी समय इमीग्रशेन का मामला उठा और परिवार अमेरिका के ब्रुकलिन गया। तब उनकी उम्र 21 साल थी। कोलंबिया से उन्होंने कंप्यूटर साइंस में डिग्री ली और नौकरी करने लगे। फिर 1986 में अपनी इन्वेस्टमेंट कंपनी बनाई- एक्सिस इंडस्ट्रीज।
इसके तीन साल बाद वे हार्वर्ड बिजनेस स्कूल से ग्रेजुएट हुए। इसी दौरान मास्को के एक पुराने क्लासमेट विक्टर वेक्सलबर्ग उनके संपर्क में आए और उन्होंने साथ में काम करने का प्रस्ताव रखा। ब्लावतनिक रूस लौटे। यह रूस में प्राइवेटाइजेशन का दौर था। तब व्लादिमिर ट्रैक्टर वर्क अपने कर्मचारियों को स्टॉक वाउचर बांट रहा था। ब्लावतनिक ने इसे अवसर बनाया और कर्मचारियों से इसके स्टॉक खरीदने शुरू किए और कंपनी के मालिक बन गए। इसके बाद ब्लावतनिक और वेक्सलबर्ग ने एक एल्यूमीनियम प्लांट के स्टेक खरीदे। तब ब्लावतनिक ने अपने पार्टनर से कहा था कि मुझे नहीं मालूम कि कैसे एल्यूमीनियम बनता है, लेकिन मुझे ये पता है कि पैसा कैसे बनता है। इसलिए एल्यूमिनियम बनाना तुम्हारा काम और मेरा काम होगा पैसा बढ़ाना। ब्लावतनिक जिंदगी भर इसी काम में लगे रहे।
2007 में उनकी यह कंपनी रूस की दूसरी सबसे बड़ी एल्यूमीनियम प्रोडक्शन कंपनी बन गई। फिर इसका मर्जर दुनिया की सबसे बड़ी यूसी कंपनी रूसेल के साथ हो गया। 1996 में ब्लावतनिक ने पहली बार अकेले किसी बड़ी कंपनी का अधिग्रहण किया। हालांकि इसके पीछे एक रणनीति थी।
जो कंपनी उन्होंने वेक्सलबर्ग के साथ शुरू की थी, उसे सस्ते फ्यूल सोर्स की जरूरत थी। कजाकस्तान में दुनिया की सबसे बड़ी कोल माइन का प्राइवेटाइजेशन किया जा रहा था। कजाक सरकार को अंदेशा था रूस उसके क्षेत्र में प्रवेश कर सकता है इसलिए सरकार चाहती थी कि कोल माइन के लिए अमेरिका की ओर से इन्वेस्टमेंट आना चाहिए। चूंकि ब्लावतनिक अमेरिकी नागरिक थे, इसलिए फैसला किया कि बिडिंग एक्सिस इंडस्ट्रीज से करेंगे। 2005 में उन्होंने डच बेस्ड केमिकल कंपनी पोलयोलिफिन्स का अधिग्रहण किया। फिर एक और कैमिकल कंपनी लियोनडेर का अधिग्रहण उन्होंने 19 बिलियन डॉलर में किया। लेकिन इस डील से वे फाइनेंशियल क्राइसिस में फंस गए और जनवरी 2009 में उन्होंने कंपनी की बैंकरप्सी फाइल की। 2010 वे इस मामले से निकले। फिर इसी साल ब्लावतनिक ने फोकस फिल्म डिस्ट्रीब्यूशन की ओर किया। 2011 में उन्होंने वॉर्नर म्यूजिक ग्रुप का अधिग्रहण 3.3 बिलियन डॉलर में किया। इस तरह कोयले से शुरू हुआ सफर म्यूजिक तक पहुंचा।
hin_Deva hin_Deva hin_Deva hin_Deva hin_Deva hin_Deva